Сет Џарвис

Сет Џарвис (роден на 1 февруари 2002 година) е канадски професионален хокеар кој е напаѓач за Каролина Харикејнс во Националната хокеарска лига (НХЛ). Џарвис бил избран на 13-то место во генералниот пласман од страна на Харикејнс на драфтот за НХЛ во 2020 година.

 Биографија 
Џарвис е роден на 1 февруари 2002 година, во Винипег од родители Реј и Трејси. Растејќи, Џарвис играл за „Такседо Лајтнинг“, „Асинибоин Парк Ренџерс“ и „Винипег Монаркс“. Тој посетувал средно училиште „Шафтсбери“.

 Играчка кариера 
На 6 октомври 2020 година, Џарвис бил избран од Каролина Харикејнс како 13-ти избор на драфтот за влез во НХЛ во 2020 година. Избор на драфт што се користел за избор на Џарвис бил купен заедно со Патрик Марло и избор од седмата рунда на драфт од Торонто Мејпл Лифс во замена за избор од шеста рунда на драфт; размена што му дал на Торонто олеснување од ограничување на плати. На 28 декември, Џарвис потпишал тригодишен договор на почетно ниво со Харикејнс.

Џарвис конечно го имал своето деби во НХЛ на 31 октомври 2021 година, каде што го запишал и својот прв поен. На 3 ноември, во својот втор натпревар во НХЛ, Џарвис го постигнал својот прв гол во НХЛ кариерата против Марк-Андре Флери од Чикаго Блекхокс. Џарвис ја завршил сезоната со 17 гола и 23 асистенции за 40 поени во 68 одиграни натпревари.

На 16 февруари 2023 година, Џарвис го постигнал својот прв хет-трик во кариерата во победата од 6–2 против Монтреал Канадиенс.

На 31 август 2024 година, Џарвис потпишал осумгодишно продолжување на договор со „Харикејнс“ во вредност од 63,2 милиони долари.

Во декември 2024 година, Џарвис бил избран да ја претставува Канада на натпревар меѓу четирите нации во НХЛ, што се одржал во Монтреал и Бостон од 12 до 20 февруари 2025 година. Џарвис запишал асистенција на свое деби за Канада и го освоил турнирот како дел од тимот на Канада.

На 28 ноември 2025 година, Џарвис го запишал својот втор хет-трик во кариера во победа од 5-1 против тимот од неговиот роден град, Винипег Џетс

Џарвис првично не бил вклучен во канадскиот тим за Зимски олимписки игри 2026, но бил додаден во тимот кратко пред турнир по повлекување на Брејден Поинт поради повреда. На Зимските олимписки игри во 2026 година освоил сребрен медал.

 Наводи 

 Надворешни врски 

 Seth Jarvis at Milano Cortina 2026



Категорија:Освојувачи на медали на Зимските олимписки игри 2026
Категорија:Живи луѓе
Категорија:Родени во 2002 година
Категорија:Натпреварувачи на Зимските олимписки игри 2026
Категорија:Канадски хокеари